**РЕПУБЛИКА БЪЛГАРИЯ**

Министерство на земеделието и храните

Областна дирекция “Земеделие” - Разград

 **ОДОБРЯВАМ,**

 **МИНИСТЪР**:

**П Р О Т О К О Л № 3**

Днес **27.09.2024 г.** в **0840 часа** в сградата на Областна дирекция “Земеделие” - Разград, комисия, назначена със Заповед № РД-07-42/26.09.2024 г. на директора на Областна дирекция ’’Земеделие” – Разград, в състав:

 **Председател:** Кремена Атанасова Тихолова – Главен секретар на ОД “Земеделие” - Разград;

**Секретар**: Марияна Цонева Йорданова – Директор на Дирекция „АПФСДЧР";

**Член**: Искрен Евгениев Генов – Главен юрисконсулт в Дирекция „АПФСДЧР"

се събра във връзка с провеждането на търг по реда на чл. 27, ал. 8, изречение второ от Закона за собствеността и ползването на земеделските земи (ЗСПЗЗ) за продажба на имот - частна държавна собственост, представляващ незастроен поземлен имот с идентификатор **11449.73.868** по Кадастралната карта и кадастралните регистри (КККР) на село Владимировци, община Самуил, област Разград, негоден за земеделско ползване, неподлежащ на възстановяване, находящ се в строителните граници на населеното място, в бивш стопански двор на организация по § 12 от ПЗР на Закона за собствеността и ползването на земеделските земи (ЗСПЗЗ), процедурата за който е открита със Заповед № РД–04–80/22.08.2024 г. на Директора на Областна дирекция “Земеделие” - Разград, публикувана във вестник “Екип 7”, брой 96/5130 от 23.08.2024 г., на интернет страницата на Областна дирекция “Земеделие” - Разград и Министерството на земеделието и храните, в законоустановения срок, поставена на видно място в Общинска служба по земеделие – Исперих, офис – Самуил, Община Самуил и в кметството на с. Владимировци, община Самуил.

В срока до 24.09.2024 г., определен със Заповед № РД–04–80/22.08.2024 г. на Директора на Областна дирекция “Земеделие” - Разград са постъпили 2 */два/* броя пликове с входящи номера: ПО-03-01/04.09.2024 г. и ПО-03-02/04.09.2024 г. от регистъра на Областна дирекция “Земеделие” - Разград за провеждане на търг по реда на чл. 27, ал. 8, изречение второ от ЗСПЗЗ.

Съгласно Заповед № РД–04–80/22.08.2024 г. на Директора на Областна дирекция “Земеделие” - Разград, право на участие в провеждания търг с тайно наддаване за продажба по реда на чл. 27, ал. 8, изречение второ от ЗСПЗЗ имат само собственици на имоти в границите на стопанския двор, съседни на имота - обект на търга, към момента на обявяване на заповедта, които не представляват обслужващи пътища, независимо от тяхната собственост, а именно: собственици на поземлени имоти с идентификатори: 11449.73.1092 и 11449.73.1093 по КККР на с. Владимировци, община Самуил, област Разград.

Включването на имота в заповедта за откриване на тръжната процедура е направено в резултат на писмено съгласие от Министъра на земеделието и храните с писмо с изх. № 66-1845/14.08.2024 г. за започване на процедура за провеждане на търг с тайно наддаване.

Комисията разгледа заявленията за участие в обявения търг за продажба на следния имот - частна държавна собственост:

|  |  |  |  |  |  |  |  |
| --- | --- | --- | --- | --- | --- | --- | --- |
| **№****по****ред** | **Община** | **Землище** | **№ на имот** | **Площ /дка/** | **Начална тръжна цена /лв./** | **Депозит****/лв./** | **Разходи по чл.56ш, ал.1, т.2 от ППЗСПЗЗ /лв./** |
| 1 | Самуил | с. Владимировци | **11449.73.868** | 4,183 | 22 650 | 2 265 | 160 |

Комисията разгледа заявленията за участие в обявения търг по реда на постъпването и регистрирането им по входящ ред в регистъра на Областна дирекция “Земеделие” - Разград, както следва:

**В Плик с вх. №** **ПО-03-1/04.09.2024 г.**,подаден и вписан в **0930** часа в регистъра на Областна дирекция “Земеделие” - Разград от **И. Р. Т.,** сЕГН ХХХХХ, с постоянен адрес в с. ХХХХХ, община ХХХХХ, област ХХХХХ, ул. „ХХХХХ“ № ХХХХХ, л.к. № ХХХХХ, изд. на ХХХХХ г. от МВР – ХХХХХ, комисията констатира наличието на:

 - Заявление за участие в търг за закупуване на **поземлен имот с идентификатор 11449.73.868** по КККР на **с. Владимировци,** община Самуил, област Разград с площ от 4,183 дка; Платежно нареждане за внесен депозит в размер на **2 265,00 лв.;** Копие от документ за самоличност на физическото лице - заявител; Декларация за обстоятелствата по чл. 56к, ал. 11 от Правилника за прилагане на Закона за собствеността и ползването на земеделските земи (ППЗСПЗЗ); Декларация – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Удостоверение за банкова сметка; Нотариален акт за продажба на недвижим имот, вписан в Служба по вписванията – Исперих при Агенция по вписванията с вх. рег. № 418/21.02.2024 г., Акт № 82, том 2, дело № 291/2024 г., легитимиращ заявителя И. Р. Т. като собственик на поземлен имот с идентификатор 11449.73.1092, по КККР на с. Владимировци,община Самуил, област Разград.

Предложената цена от кандидата е в размер на **22 700 лв.** */двадесет и две хиляди и седемстотин лева/* при начална тръжна цена в размер на 22 650 лв. */двадесет и две хиляди шестстотин и петдесет лева/;*

Комисията установи, че приложените документи отговарят на изискванията на чл. 27, ал. 8, изречение второ от ЗСПЗЗ, чл. 56к от ППЗСПЗЗ и Заповед № РД–04–80/22.08.2024 г. на Директора на Областна дирекция “Земеделие” - Разград, с което се приемат за редовни.

**2. В Плик с вх. №** **ПО-03-2/04.09.2024 г.**,подаден и вписан в **1030** часа в регистъра на Областна дирекция “Земеделие” - Разград от **„ИСО-20“ ЕООД,** вписано в Търговския регистър при Агенция по вписванията сЕИК ХХХХХ, със седалище и адрес на управление: с. Владимировци, община Самуил, област Разград, ул. Опълченска № 4, представлявано от управителя С. Г. М. с ЕГН ХХХХХ, л.к. № ХХХХХ, изд. на ХХХХХ г. от МВР – ХХХХХ, с постоянен адрес в с. ХХХХХ, община ХХХХХ, област ХХХХХ, ул. ХХХХХ № ХХХХХ, комисията констатира наличието на:

- Заявление за участие в търг за закупуване на **поземлен имот с идентификатор 11449.73.868**, по КККР на **с. Владимировци,** община Самуил, област Разград с площ от 4,183 дка; Платежно нареждане за внесен депозит в размер на **2 265,00 лв.**;Копие от документ за самоличност на заявителя; Декларация за обстоятелствата по чл. 56к, ал. 11 от Правилника за прилагане на Закона за собствеността и ползването на земеделските земи; Декларация – съгласие за събиране, съхраняване и обработване на лични данни, съгласно изискванията на Регламент (ЕС) 2016/679 на Европейския парламент и на Съвета от 27 април 2016 г. и Закона за защита на личните данни; Протокол – решение на едноличния собственик на капитала на „ИСО-20“ ЕООД, ЕИК ХХХХХ, съдържащ решение за закупуване на държавния имот – предмет на продажбата; Удостоверение за банкова сметка; Нотариален акт за продажба на недвижим имот, вписан в Служба по вписванията – Исперих при Агенция по вписванията с вх. рег. № 419/21.02.2024 г., Акт № 83, том 2, дело № 292/2024 г., легитимиращ заявителя „ИСО-20“ ЕООД, ЕИК ХХХХХ като собственик на поземлен имот с идентификатор 11449.73.1093, по КККР на с. Владимировци,община Самуил, област Разград.

Предложената цена от кандидата е в размер на **22 800 лв.** */двадесет и две хиляди и осемстотин лева/* при начална тръжна цена в размер на 22 650 лв. */двадесет и две хиляди шестстотин и петдесет лева/;*

Комисията установи, че приложените документи отговарят на изискванията на чл. 27, ал. 8 от ЗСПЗЗ, изречение второ, чл. 56к от ППЗСПЗЗ и Заповед № РД–04–80/22.08.2024 г. на Директора на Областна дирекция “Земеделие” - Разград, с което се приемат за редовни.

 ***След като разгледа заявленията и приложените към тях документи***

 за закупуването на **поземлен имот** с идентификатор **11449.73.868** по КККРна **с.** **Владимировци**, община Самуил, област Разград,с площ **от 4,183** дка:

**К О М И С И Я Т А Р Е Ш И:**

**К Л А С И Р А К А Н Д И Д А Т И Т Е К А К Т О С Л Е Д В А:**

**На първо място класира „ИСО-20“ ЕООД,** вписано в ТР при АВ сЕИК ХХХХХ, с предложена цена в размер на **22 800 лв.** */двадесет и две хиляди и осемстотин лева/* при начална тръжна цена в размер на 22 650 лв. */двадесет и две хиляди шестстотин и петдесет лева/.*

**На второ място класира И. Р. Т.,** сЕГН ХХХХХ,с предложена цена в размер на **22 700 лв.** */двадесет и две хиляди и седемстотин лева/* при начална тръжна цена в размер на 22 650 лв. */двадесет и две хиляди шестстотин и петдесет лева/.*

Тръжното заседание приключи в **0930 часа**.

Настоящият протокол се състави в три еднообразни екземпляра.

Съгласно чл. 56м, ал. 2 от ППЗСПЗЗ, участниците в търга могат да направят писмени възражения до тръжната комисия в 7 – дневен срок от обявяването на настоящия протокол на електронната страница и информационното табло на Областна дирекция „Земеделие“ – Разград.

**К О М И С И Я:**

 **Председател: /П/**

/Кремена Атанасова Тихолова/

 **Секретар: /П/**

/Марияна Цонева Йорданова/

 **Член: /П/**

/Искрен Евгениев Генов/